KOMISIJOS REGLAMENTAS (EB) Nr. 1722/2006
2006 m. lapkričio 21 d.
iš dalies keičiantis reglamentus (EB) Nr. 1431/94, (EB) Nr. 2497/96, (EB) Nr. 1396/98, (EB) Nr. 701/2003 ir (EB) Nr. 593/2004 dėl pirmojo 2007 m. ketvirčio importo licencijų paukštienos ir kiaušinių sektoriuje paraiškų pateikimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo (1), ypač į jo 6 straipsnio 1 dalį,
atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo (2), ypač į jo 6 straipsnio 1 dalį,
atsižvelgdama į 1994 m. kovo 29 d. Tarybos reglamentą (EB) Nr. 774/94, atidarantį tam tikras Bendrijos tarifines aukštos kokybės jautienos, taip pat kiaulienos, paukštienos, kviečių ir meslino bei sėlenų, išsijų ir kitų liekanų kvotas bei numatantį tokių kvotų administravimą (3), ypač į jo 7 straipsnį,
atsižvelgdama į 1975 m. spalio 29 d. Tarybos reglamentą (EEB) Nr. 2783/75 dėl bendros prekybos ovalbuminu ir laktalbuminu sistemos (4), ypač į jo 4 straipsnio 1 dalį,
atsižvelgdama į 2002 m. gruodžio 10 d. Tarybos reglamentą (EB) Nr. 2286/2002 dėl priemonių, taikomų žemės ūkio produktams ir prekėms, pagamintoms perdirbus žemės ūkio produktus, kilusius iš Afrikos, Karibų baseino ir Ramiojo vandenyno valstybių (AKR šalių), ir panaikinantį Reglamentą (EB) Nr. 1706/98 (5), ypač į jo 5 straipsnį,
atsižvelgdama į 1996 m. gruodžio 12 d. Tarybos reglamentą (EB) Nr. 2398/96, atidarantį tarifinę kvotą kalakutienai iš Izraelio, kaip numatyta Asociacijos sutartyje ir Laikinajame Europos bendrijos ir Izraelio valstybės susitarime (6), ypač į jo 2 straipsnį,
atsižvelgdama į 1998 m. balandžio 7 d. Tarybos reglamentą (EB) Nr. 779/98 dėl žemės ūkio produktų, kurių kilmės šalis Turkija, importo į Bendriją, panaikinantį Reglamentą (EEB) Nr. 4115/86 ir iš dalies pakeičiantį Reglamentą (EB) Nr. 3010/95 (7), ypač į jo 1 straipsnį,
kadangi:
(1)
Komisijos reglamente (EB) Nr. 2497/96 (8) nustatyta Europos bendrijos ir Izraelio valstybės asociacijos sutartyje ir Laikinajame susitarime numatytų priemonių taikymo paukštienos sektoriuje tvarka.
(2)
Komisijos reglamente (EB) Nr. 1396/98 (9) nustatyta Reglamento (EB) Nr. 779/98 dėl Turkijos kilmės žemės ūkio produktų importo į Bendriją taikymo tvarka paukštienos sektoriuje, panaikintas Reglamentas (EEB) Nr. 4115/86 ir iš dalies pakeistas Reglamentas (EB) Nr. 3010/95.
(3)
Komisijos reglamente (EB) Nr. 701/2003 (10) nustatytos išsamios Reglamento (EB) Nr. 2286/2002 dėl Afrikos, Karibų ir Ramiojo vandenyno valstybių (AKR valstybių) kilmės kai kurių rūšių paukštienos ir kiaušinių produktų importui skirtų priemonių taikymo taisyklės.
(4)
Komisijos reglamentu (EB) Nr. 593/2004 (11) atidarytos tarifinės kvotos kiaušinių sektoriuje ir kiaušinių albuminui bei nustatytas jų administravimas.
(5)
Visuose šiuose reglamentuose numatyta, kad importo licencijų paraiškas galima pateikti tik per pirmąsias septynias mėnesio, einančio prieš kiekvieną nustatytą kvotos laikotarpį, dienas. Atsižvelgiant į tai, kad 2007 m. sausio 1 d. Bulgarija ir Rumunija įstos į Europos Sąjungą, būtina numatyti skirtingą licencijų 2007 m. pirmojo ketvirčio paraiškų pateikimo laikotarpį.
(6)
1994 m. birželio 22 d. Komisijos reglamentas (EB) Nr. 1431/94, nustatantis išsamias importo priemonių, numatytų Tarybos reglamente (EB) Nr. 774/94, atidarančiame tam tikras Bendrijos tarifines paukštienos ir tam tikrų kitų žemės ūkio produktų kvotas ir numatančiame tokių kvotų administravimą, taikymo paukštienos sektoriuje taisykles (12), jau buvo iš dalies pakeistas dėl to, kad 2007 m. sausio 1 d. Bulgarija ir Rumunija įstos į Europos Sąjungą. 4 straipsnio 1 dalies antroje pastraipoje nurodyta, kad 2007 m. sausio 1 d. iki kovo 31 d. licencijos paraiškos pateikiamos per 2007 m. pirmąsias septynias sausio mėnesio darbo dienas. Dėl administracinių priežasčių reikėtų pratęsti šį konkretų laikotarpį iki penkiolikos pirmųjų 2007 m. sausio mėnesio dienų. Siekiant prisiderinti prie kitų to paties sektoriaus importo kvotų, reikėtų numatyti tą patį pirmojo 2007 m. ketvirčio paraiškų pateikimo laikotarpį.
(7)
Todėl reikėtų atitinkamai iš dalies pakeisti reglamentus (EB) Nr. 1431/94, (EB) Nr. 2497/96, (EB) Nr. 1396/98, (EB) Nr. 701/2003 ir (EB) Nr. 593/2004.
(8)
Šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1431/94 4 straipsnio 1 dalies antra pastraipa pakeičiama taip:
„Tačiau 2007 m. sausio 1 d. iki kovo 31 d. licencijos paraiškos pateikiamos per 2007 m. pirmąsias penkiolika sausio mėnesio dienų.“
2 straipsnis
Reglamento (EB) Nr. 2497/96 4 straipsnio 1 dalies antra pastraipa pakeičiama taip:
„Tačiau 2007 m. sausio 1 d. iki kovo 31 d. licencijos paraiškos pateikiamos per 2007 m. pirmąsias penkiolika sausio mėnesio dienų.“
3 straipsnis
Reglamento (EB) Nr. 1396/98 4 straipsnio 1 dalis papildoma šia pastraipa:
„Tačiau 2007 m. sausio 1 d. iki kovo 31 d. licencijos paraiškos pateikiamos per 2007 m. pirmąsias penkiolika sausio mėnesio dienų.“
4 straipsnis
Reglamento (EB) Nr. 701/2003 5 straipsnio 1 dalis papildoma šia pastraipa:
„Tačiau 2007 m. sausio 1 d. iki birželio 30 d. licencijos paraiškos pateikiamos per 2007 m. pirmąsias penkiolika sausio mėnesio dienų.“
5 straipsnis
Reglamento (EB) Nr. 593/2004 5 straipsnio 1 dalis papildoma šia pastraipa:
„Tačiau 2007 m. sausio 1 d. iki kovo 31 d. licencijos paraiškos pateikiamos per 2007 m. pirmąsias penkiolika sausio mėnesio dienų.“
6 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2006 m. lapkričio 21 d.